ananddey/assamese-wiki-corpus huggingface dataset:
মঞ্জু গোৱেল

ন্যায়াধীশ মঞ্জু গোৱেল (, জন্ম ১৯৪৫) দিল্লীৰ উচ্চ ন্যায়ালয়ৰ প্ৰাক্তন ন্যায়াধীশ। ১৯৭০ চনৰ এপ্ৰিল মাহত তেওঁ পশ্চিম বংগৰ অসামৰিক সেৱা (ন্যায়িক)ত যোগদান কৰা প্ৰথম মহিলা হিচাপে পৰিগণিত হয়।

প্ৰাথমিক জীৱন আৰু শিক্ষা

তেওঁ প্ৰয়াত শ্ৰী হাজৰি লাল আৰু প্ৰয়াত শ্ৰীমতী ৰাজ কুমাৰীৰ কন্যা। তেওঁ কলিকতা বিশ্ববিদ্যালয়ৰ পৰা এল এল বি সম্পূৰ্ণ কৰিছিল। কলিকতা বিশ্ববিদ্যালয়ৰ পৰা অৰ্থনীতিত স্নাতকোত্তৰ ডিগ্ৰী লাভ কৰা মঞ্জু গোৱেলে ১৯৬৭ চনৰ পৰা ১৯৭০ চনলৈকে স্নাতক শ্ৰেণী আৰু শিক্ষক প্ৰশিক্ষণৰ অৰ্থনীতিৰ প্ৰবক্তা হিচাপে কাৰ্যনিৰ্বাহ কৰিছিল।

কৰ্মজীৱন

১৯৭০ চনৰ এপ্ৰিল মাহত পশ্চিম বংগ অসামৰিক সেৱা (জুডিচিয়েল), (বৰ্তমান পশ্চিম বংগ ন্যায়িক সেৱা)ত তেওঁ যোগদান কৰে।তাৰ পিছত তেওঁ দিল্লী ন্যায়িক সেৱাৰ জৰিয়তে যোগদান কৰে আৰু ১৯৭২ চনৰ মে' মাহত দিল্লী ন্যায়িক সেৱাত যোগদান কৰে।১৯৮৬ চনৰ জানুৱাৰী মাহত দিল্লী উচ্চ ন্যায়িক সেৱালৈ তেওঁ পদোন্নতি লাভ কৰে।

২০০৪ চনৰ ৫ জুলাইত দিল্লী উচ্চ ন্যায়ালয়ৰ অতিৰিক্ত ন্যায়াধীশ হিচাপে নিযুক্তি লাভ কৰা মঞ্জু গোৱেলে ২০০৭ চনৰ ৩ জানুৱাৰীত দিল্লীৰ উচ্চ ন্যায়ালয়ৰ পৰা ন্যায়াধীশ হিচাপে অৱসৰ গ্ৰহণ কৰে।

অৱসৰৰ পিছত ২০০৭ চনৰ ২৫ জানুৱাৰীত তেওঁক বিদ্যুতৰ আপীল ন্যায়াধিকৰণৰ ন্যায়িক সদস্য হিচাপে নিযুক্তি দিয়া হয়।তেওঁ ব্ৰিটিছ কাউন্সিলৰ তত্বাৱধানত "লিংগ আৰু আইন"ৰ প্ৰশিক্ষণ লাভ কৰে। তেওঁ অসংখ্য আলোচনীত গৱেষণা পত্ৰ প্ৰকাশ কৰিছে আৰু ন্যায়িক বিষয়াসকলক প্ৰশিক্ষণ দিবলৈ ৰাষ্ট্ৰীয় ন্যায়িক একাডেমীয়ে প্ৰস্তুত কৰা পঠন সামগ্ৰীত নিয়মিতভাৱে অৰিহণা যোগাইছে।

তেওঁ ৰাষ্ট্ৰীয় ন্যায়িক একাডেমী, দিল্লী ন্যায়িক একাডেমী আৰু ভাৰতৰ বিভিন্ন ৰাজ্যিক ন্যায়িক একাডেমীত সম্পদ ব্যক্তি হিচাপে কাম কৰি আহিছে। ৰাষ্ট্ৰীয় আইনী সেৱা প্ৰাধিকৰণৰ কেন্দ্ৰীয় কৰ্তৃপক্ষৰ প্ৰাক্তন সদস্য হিচাপে বৰ্তমান তেওঁ আইনী সেৱাৰ উকীল, পেৰা আইনী স্বেচ্ছাসেৱক আৰু পৰীক্ষামূলক বিষয়াৰ বাবে প্ৰশিক্ষণ মডিউল প্ৰস্তুত কৰা সমিতিৰ অধ্যক্ষ।

তেওঁ এগৰাকী মধ্যস্থতাকাৰীও। তেওঁ দিল্লী আন্তঃৰাষ্ট্ৰীয় সালিসী কেন্দ্ৰৰ অন্যতম পেনেল আৰ্বিট্ৰেটৰ। তেওঁ লণ্ডনৰ চেণ্টাৰ ফৰ ইফেক্টিভ ডিছপিউট ৰিজ’লিউচনৰ পেনেলৰ মুখ্য মধ্যস্থতাকাৰী। দিল্লীৰ ৰাষ্ট্ৰীয় আইন বিশ্ববিদ্যালয়ৰ কাৰ্যকৰী পৰিষদ আৰু যোধপুৰৰ ৰাষ্ট্ৰীয় আইন বিশ্ববিদ্যালয়ৰ একাডেমিক কাউন্সিলৰ সদস্য আৰু ডেৰাডুনৰ পেট্ৰলিয়াম আৰু শক্তি অধ্যয়ন বিশ্ববিদ্যালয়ৰ আইন বিদ্যালয়ৰ একাডেমিক পৰামৰ্শদাতা সমিতিৰ সদস্য।

তথ্যসূত্ৰ

শ্ৰেণী:ন্যায়াধীশ
শ্ৰেণী:ভাৰতৰ মহিলা ন্যায়াধীশ
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:ভাৰতৰ ন্যায়াধীশ
বনিলী খ’ঙমেন

বনিলী খ’ঙমেন ( ; জন্ম: কাবন নেলি টুমুংপি; ২৫ জুন ১৯১২ – ১৭ মাৰ্চ ২০০৭)এগৰাকী ভাৰতীয় ৰাজনীতিবিদ। তেওঁ ভাৰতীয় জাতীয় কংগ্ৰেছ দলক প্ৰতিনিধিত্ব কৰিছিল[1] ১৯৫২ চনত অসমৰ স্বায়ত্তশাসিত জিলা সমষ্টিৰ পৰা সংসদৰ নিম্ন সদন লোকসভালৈ নিৰ্বাচিত হৈছিল। লোকসভালৈ নিৰ্বাচিত তেৱেঁ আছিল উত্তৰ-পূৰ্বাঞ্চলৰ প্ৰথম মহিলা। তেওঁ অসম বিধানসভাৰ উপ-সভাপতিও আছিল।

প্ৰাৰম্ভিক জীৱন

বনিলী খ’ঙমেনৰ ১৯১৩ চনৰ ২৩ জুনত বৰ্তমান মেঘালয়ৰ জোৱাই চহৰত হৈছিল। দেউতাক এম.এচ. টিমুং এজন চিকিৎসক আছিল। মাক ফ্লোৰিছা ক্ৰোপি এগৰাকী গৃহিণী। শ্বিলঙৰ ৱেলছ্ মিছন গাৰ্লছ্ স্কুলৰ পৰা তেওঁ সুখ্যাতিৰে মেট্ৰিক উত্তীৰ্ণ হয়। এনে সময়তে দেউতাকৰ মৃত্যু হোৱাত ঘৰখন আৰ্থিক অনাটনৰ সন্মুখীন হয় যদিও ছাত্ৰবৃত্তিৰ সহায়ত কলকাতাৰ ডায়োছিচান কলেজৰ পৰা স্নাতক ডিগ্ৰী লবলৈ সক্ষম হয়। তেৱেঁ আছিল কাৰ্বি জনগোষ্ঠীৰ প্ৰথম মহিলা স্নাতক।

কৰ্মজীৱন

স্নাতক ডিগ্ৰী লোৱাৰ পিছত বনিলীয়ে প্ৰথম শ্বিলঙৰ অসমীয়া ছোৱালী হাইস্কুলত আৰু পিছত লেডী ৰেইড নন-ছেক্টেৰিয়ান গাৰ্লছ্ স্কুলত প্ৰধান শিক্ষয়ত্ৰী হিচাপে যোগদান কৰে। শ্বিলঙত অহাৰ পিছত তেওঁ ৰাজনীতিৰ প্ৰতি আগ্ৰহ জন্মে আৰু ভাৰতীয় জাতীয় কংগ্ৰেছৰ সদস্য ৰূপে স্বাধীনতা সংগ্ৰামত জড়িত হৈ পৰে।

ব্যক্তিগত জীৱন

শ্বিলঙৰ এডভোকেট উইলচন খ’ঙমেনৰ সৈতে তেওঁৰ বিবাহ সম্পন্ন হয়। বিয়াৰ পিছত ১৯৩৪ চনত তেওঁৰ নাম কাবন নেলি টিমুংপিৰ পৰা বনিলী খ’ঙমেনলৈ পৰিবৰ্তন কৰে। তেওঁ ভায়োলিন বজাই ভাল পাইছিল। তদুপৰি বোৱা-কটা, গ্ৰন্থ সংগ্ৰহ আৰু অধ্যয়ন, বাগিছা কৰা, চিলাই কৰা আদিত আগ্ৰহ আছিল।

তথ্যউৎস

বাহ্যিক সংযোগ

Official Biographical Sketch in Lok Sabha Website
Kabon Neli (Khongmen) Timungpi: the first woman from Northeast India to be a Member of Parliament (M.P.)
শ্ৰেণী:লোকসভাৰ সাংসদ
শ্ৰেণী:ৰাজনীতিবিদ
শ্ৰেণী:কাৰ্বি জনগোষ্ঠীৰ ব্যক্তি
ক্ৰ'য়েচিয়াৰ নাৰী

ক্ৰ'ৱেচিয়াৰ নাৰীসকল মুঠ জনসংখ্যাৰ আধা অংশৰ প্ৰতিনিধি আৰু তেওঁলোকে আধুনিক ক্ৰ'ৱেচিয়ান সংস্কৃতিত বহুলাংশে পুৰুষৰ সমান।

২০১১ চনৰ ক্ৰ'ৱেচিয়াৰ লোকপিয়ল অনুসৰি ক্ৰ'ৱেচিয়াত মুঠ জনসংখ্যাৰ ৪,২৮৪,৮৮৯গৰাকীৰ ভিতৰত ২,২১৮,৫৫৪ গৰাকী মহিলা।

জন্মৰ সময়ত ক্ৰ'য়েচিয়াত লিংগ অনুপাত প্ৰতি ১.০৬ জন পুৰুষৰ বিপৰীতে ১গৰাকী মহিলা৷ এই পৰিসংখ্যা চৌধ্য বছৰ বয়সলৈকে প্ৰযোজ্য৷ আনহাতে ১৫বছৰৰ পৰা ৬৪ বছৰৰ মাজৰ বয়সক্ৰমৰ ক্ষেত্ৰত লিংগ অনুপাত হৈছে প্ৰতি ১ গৰাকী মহিলাৰ বিপৰীতে ০.৯৯ পুৰুষ।কিন্তু ৬৪ বছৰৰ ঊৰ্ধৰ বয়সত এই অনুপাত প্ৰতি ১ গৰাকী মহিলাৰ বিপৰীতে ০.৬৪ পুৰুষ। মুঠ জনসংখ্যাৰ ক্ষেত্ৰত লিংগৰ অনুপাত প্ৰতি ১ গৰাকী মহিলাৰ বিপৰীতে ০.৯৩ পুৰুষ।ক্ৰ’ৱেচিয়াত মহিলাৰ প্ৰত্যাশিত আয়ুস হৈছে ৮০.১ বছৰ (২০১২)।

২০০৯ চনত ক্ৰ’ৱেচিয়াত ৪৪,৫৭৭ টা শিশু জীৱিত অৱস্থাত জন্ম হৈছিল, য’ত ২২,৮৭৭ জন ল'ৰা আৰু ২১,৭০০ টা কন্যা শিশু আছিল। এই সকলোবোৰেই চিকিৎসালয়ত সম্পন্ন কৰা হৈছিল৷ অন্যান্য ঠাইত মাত্ৰ ৩৪টা শিশুহে জন্ম হৈছিল। মুঠ সংখ্যাৰ ভিতৰত ৩৮,৮০৯টা সন্তান বিবাহত বা বিবাহৰ ৩০০ দিনৰ ভিতৰত জন্ম হৈছিল৷ প্ৰথম সন্তান জন্মৰ সময়ত মাতৃসকলৰ গড় বয়স আছিল ২৭ বছৰ ৫ মাহ। ১৫–৪৯ বছৰ বয়সৰ ক্ষেত্ৰত সাধাৰণতে দেশখনত প্ৰজননৰ হাৰ অৰ্থাৎ প্ৰতি ১০০০গৰাকী মহিলাই জন্ম দিয়া শিশুৰ সংখ্যা ৪২.৯৷

২০১৪ চনত দেশখনত মুঠতে ১৩.৪২ মিলিয়ন কৰ্মত নিয়োজিত ব্যক্তি আছিল৷ তাৰে ভিতৰত ৪৬% মহিলাৰ লগত জড়িত।

২০১৩ চনত ক্ৰ’ৱেচিয়াত মহিলাৰ মৃত্যুৰ প্ৰধান কাৰণ আছিল ৰক্তসঞ্চালন তন্ত্ৰৰ ৰোগ য'ত আক্ৰান্ত হোৱা মহিলাৰ সংখ্যা আছিল ৫৪.৩%৷ দ্বিতীয়তে দেখা গৈছিল টিউমাৰ, য'ত আক্ৰান্ত হোৱা মহিলাৰ সংখ্যা আছিল ২৩.৬%। মৃত্যুৰ আন উল্লেখযোগ্য কাৰণসমূহ হ’ল: (ক) আঘাত, বিষক্ৰিয়া আৰু অন্যান্য বাহ্যিক কাৰণ (৪.৩%), (খ) শ্বাস-প্ৰশ্বাসতন্ত্ৰৰ ৰোগ (৩.৫%),(গ) পাচনতন্ত্ৰৰ ৰোগ (৩.৩%), আৰু (ঘ) অন্তঃস্ৰাৱী, পুষ্টি আৰু বিপাকীয় ৰোগ (২.৮%) ৷

ক্ৰ’ৱেচিয়াৰ ইতিহাসত কেইবাগৰাকীও উল্লেখযোগ্য ক্ৰ’ৱেচিয়ান মহিলাৰ বিষয়ে লিপিবদ্ধ কৰা হৈছে।

জেলেনা নেলিপচিচ আছিল ব'ছনিয়াৰ ৰাণী। বিট্ৰিকা ফ্ৰেংকোপান আছিল সম্ভ্ৰান্ত মহিলা আৰু বিবাহৰ জৰিয়তে তেখেত হুনিয়াড দুৰ্গৰ উত্তৰাধিকাৰী। ফ্ৰেংকোপান পৰিয়ালৰ আনা কাটাৰিনা জৰিনস্কাও আছিল এগৰাকী সম্ভ্ৰান্ত মহিলা৷ তেওঁক কলাৰ পৃষ্ঠপোষক, লেখিকা আৰু দেশপ্ৰেমিক হিচাপে স্মৰণ কৰা হয়। তেওঁৰ কন্যা জেলেনা জিৰিনস্কিক জাতীয় নায়িকা হিচাপে গণ্য কৰা হয়। ক্ৰ'ৱেচিয়াৰ ৰাজনৈতিক ইতিহাসৰ আন এগৰাকী উল্লেখযোগ্য নাৰী হৈছে সাভকা ডাবচেভিচ-কুচাৰ, যি কমিউনিষ্টৰ যুগত ক্ৰ'ৱেচিয়াৰ অন্যতম প্ৰভাৱশালী মহিলা ৰাজনীতিবিদ হিচাপে পৰিগণিত হৈছিল আৰু ক্ৰ'ৱেচিয়াৰ পঞ্চম প্ৰধানমন্ত্ৰী তথা ক্ৰ'ৱেচিয়াৰ প্ৰথম মহিলা প্ৰধানমন্ত্ৰীৰ আসনত বহিছিল৷

তথ্যসূত্ৰ

শ্ৰেণী:নাৰীবাদ
শ্ৰেণী:নাৰী
শ্ৰেণী:নাৰীৰ অধিকাৰ
শ্ৰেণী:দেশভেদে নাৰী
ফুৰালুং ধৰ্মৰ উপাসনালয়

ফুৰালুং ধৰ্মত মুঠ তিনি প্ৰকাৰৰ উপাসনালয় পোৱা যায়। সেয়া হৈছে হ'-লুং, হ'-ফি আৰু ৰু'ন ছাও চেং বা ছাও চেং ৰেন।

তালিকা

অসমৰ ভিন্ন প্ৰান্তত ৰু'ন ছাও চেং সমুহ দেখা যায়। তাৰ তালিকা হৈছে:-
আম-লা-খি ৰু'ন ছাও চেং
ৰু'ন ছাও চেং হাবুং
ৰু'ন ছাও চেং টিপাম
ৰু'ন ছাও চেং কামপুৰ
ৰু'ন ছাও চেং নাৰায়ণপুৰ

উৎস
আলেকজেণ্ডাৰ

মাকেদ’নিয়াৰ ৩য় আলেক্সান্দ্ৰ’ছ (, ; , ; ২০/২১ জুলাই ৩৫৬ খ্ৰী.পূ. – ১০/১১ জুন ৩২৩ খ্ৰী.পূ.), যিজনক বেছিকৈ মহান আলেক্সান্দ্ৰ’ছ নামেৰে জনা যায়, আছিল ইতিহাসৰ আটাইতকৈ বিখ্যাত বীৰসকলৰ ভিতৰত অন্যতম। প্ৰাচীন গ্ৰীক ৰাজ্য মেচিডনৰ ৰজা। পিতাকৰ নাম ফিলিপ। খ্ৰীঃপূঃ ৩৩৫ চনত ফিলিপৰ মৃত্যুৰ পিছত আলেকজেণ্ডাৰ মেচিডনৰ সিংহাসনত আৰোহণ কৰে। দাৰ্শনিক এৰিষ্টটল আছিল তেওঁৰ গৃহ শিক্ষক। ২০ বছৰ বয়সতে সিংহাসনত আৰোহণ কৰি তেওঁ বিশ্ব-বিজয় অভিযানত বাহিৰ
হয়। আলেকজেণ্ডাৰ বিশ্ব বিজয় অভিযানত ওলাই আহি ইজিপ্ত জয় কৰাৰ পিছত খ্ৰীঃপূঃ ৩৩২ চনত তাত নিজৰ নামেৰে এখন নতুন নগৰ আলেকজেড্ৰিয়া স্থাপন কৰে। এই নগৰখন প্ৰাচীন গ্ৰীক আৰু ইহুদী সংস্কৃতিৰ প্ৰধান কেন্দ্ৰ হৈ উঠে। পাৰস্য আৰু আফগানিস্তান জয় কৰাৰ পিছত তেওঁ ভাৰতত প্ৰবেশ কৰি পঞ্জাব জয় কৰে। তেওঁৰ লক্ষ্য আছিল গাঙ্গেয় উপত্যকা। কিন্তু তেওঁৰ সৈন্যসকলে বিদ্ৰোহ কৰাত তেওঁ ভাৰত বিজয়ৰ অভিযান অসমাপ্ত ৰাখি স্বদেশলৈ ঘূৰি যাবলৈ বাধ্য হয়। স্বদেশ গৈ পোৱাৰ আগতে তেওঁৰ আধাবাটতে মৃত্যু হয়।

তথ্য সংগ্ৰহ

শ্ৰেণী:প্ৰাচীন বিশ্ব
শ্ৰেণী:শাসক
তেজপুৰ আইন মহাবিদ্যালয়

তেজপুৰ আইন মহাবিদ্যালয় হৈছে এখন ব্যক্তিগত খণ্ডৰ আইন মহাবিদ্যালয়। এই মহাবিদ্যালয়খন অসমৰ তেজপুৰ চহৰৰ ধনুৱা নগৰ, মহাভৈৰৱ পথৰ দাঁতিত দৰং মহাবিদ্যালয়ৰ কাষতে অৱস্থিত। ৰাজ্যখনৰ পুৰণা আইন মহাবিদ্যালয় সমূহৰ ভিতৰত এখন।

পাঠ্যক্ৰম

এই মহাবিদ্যালয় খনে গুৱাহাটী বিশ্ববিদ্যালয়ৰ তত্ত্বাৱধানত তিনিবছৰীয়া আইন স্নাতক, পাঁচ বছৰীয়া সংযুক্ত বি.এ(এলএল.বি) আৰু দুবছৰীয়া এলএল.এম পাঠ্যক্ৰমৰ সুবিধা প্ৰদান কৰে। ১৯৭২ চনত মহাবিদ্যালয় খনৰ প্ৰতিষ্ঠা হয়। পাঠ্যক্ৰম সমূহ ভাৰতীয় বাৰ কাউন্সিল, নতুন দিল্লীৰ দ্বাৰা পৰিচালিত।

তথ্যসূত্ৰ

শ্ৰেণী:অসমৰ শিক্ষা
ৰবি শৰ্মা

ৰবি শৰ্মা অসমৰ চলচ্চিত্ৰ জগতৰ এজন জনপ্ৰিয় অভিনেতা।
অসমৰ ভ্ৰাম্যমাণ থিয়েটাৰ সমূহতো তেখেতে নিয়মিতভাৱে অভিনয় কৰি আহিছে।

উদ্ধৃতিসমূহ

মই নিজকে সমাজৰ বাবে ভাল চিন্তা কৰা এজন মানুহৰ শাৰীত ৰাখিব খোজোঁ। আৰু মোৰ বাবে এইদৰে ভাল কৰাৰ মাধ্যম হৈছে - চিনেমা।
তথ্যগত যিকোনো তিক্ত কথাক আমি চিনেমাৰ ৰূপত মনোগ্ৰাহী কৰি মানুহৰ আগত তুলি ধৰিব পাৰোঁ যাতে মানুহৰ চিন্তাধাৰাত ভাল আৰু বেয়াৰ পাৰ্থক্য নিৰূপণ কৰাত চিনেমাৰ এক প্ৰভাৱ থাকে।
কিতাপৰ পিছতে চিনেমা হৈছে কলাৰ আটাইতকৈ শক্তিশালী দৃশ্য-শ্ৰব্য মাধ্যম যাক আমি মনোৰঞ্জক কৰি মানুহৰ আগত প্ৰদৰ্শন কৰিব পাৰোঁ।
চাপগ্ৰস্ত মন-মগজুক শীতলোৱা একমাত্ৰ উপায় সংগীত মোৰ বাবে।
চিনেমা ভাষিক হে, ক্ষেত্ৰভিত্তিক নহয়।
চিনেমা আৱেগত চলা বস্তু নহয়। চিনেমা চাবলৈ মানুহে নিজৰ কষ্টোপাৰ্জিত ধন ব্যয় কৰে, সময় দিয়ে। গতিকে চিনেমা একোখন অকল আৱেগত নচলে।
মোৰ বাবে চিনেমাৰ কোনো ধাৰা নাই। মোৰ বাবে চিনেমাৰ দুটাই ভাগ - ভাল চিনেমা আৰু বেয়া চিনেমা।
এজন ব্যক্তিয়ে ৰৈ থাকিও বহুত কিবাকিবি কৰিব পাৰে, পিছে নকৰোঁ বুলি ভবাজনে একো নকৰে।
যদিহে দক্ষতা আৰু অভিনয়ৰ প্ৰতি প্ৰেম নিজৰ ভিতৰত নাথাকে, তেন্তে কোনেও চাবুক মাৰি কাকো অভিনয় কৰাব বা গান গোৱাব নোৱাৰে।

উৎস

শ্ৰেণী:অসমৰ অভিনেতা
শ্ৰেণী:অসমৰ ব্যক্তি
মাৰ্টিন লুথাৰ কিং, কনিষ্ঠ

আমেৰিকান পাদ্ৰী মাৰ্টিন লুথাৰ কিং, অনুজ আছিল একাধাৰে সক্ৰিয় কৰ্মী, আফ্ৰিকীয়-আমেৰিকান গণ অধিকাৰ আন্দোলনৰ আগশাৰীৰ নেতা। তেওঁক বিশেষকৈ আমেৰিকা যুক্তৰাষ্ট্ৰ তথা সমগ্ৰ বিশ্বতে গণ অধিকাৰৰ বিষয়ে সজাগতা অনাৰ বাবে জনা যায়। মহাত্মা গান্ধীৰ অহিংস নীতিয়ে তেওঁক প্ৰভাৱিত কৰে আৰু নিজ কৰ্মপদ্ধতিতো ইয়াৰ প্ৰয়োগ কৰে।

এজন ব্যাপ্তিষ্ট পাদুৰি কিঙে কৰ্মজীৱনৰ আৰম্ভণিতেই এজন সক্ৰিয় গন-অধিকাৰ কৰ্মী হৈ পৰে। ১৯৫৫ চনত তেওঁ মণ্টগোমাৰী বাচ বয়্কটত নেতৃত্ব দিয়ে। তেখেতৰ চেষ্টাতেই বিখ্যাত ৱাচিংটনৰ সমদল হয়। ইয়াতে তেওঁ “মোৰো এটি সপোন আছে (I have a dream)” ভাষণটি দিয়ে। এই ভাষণৰ বাবেই তেওঁক আমেৰিকাৰ সৰ্বোকৃষ্ট বক্তাসকলৰ এজন বুলি কোৱা হয় আৰু তেখেতে এজন গন-অধিকাৰ সংগ্ৰামী হিচাপে খ্যাতি লাভ কৰে।

বৰ্ণবৈষম্যৰ বিৰুদ্ধে কৰা অহিংস সংগ্ৰামৰ বাবে ১৯৬৪ চনৰ শান্তিৰ নোবেলেৰে মাৰ্টিন লুথাৰ কিঙক সন্মানিত কৰা হয়। ইয়াৰ পাচতো কিঙে দাৰিদ্ৰ আৰু ভিয়েটনাম যুদ্ধৰ বিপক্ষে যুঁজে।

৪ এপ্ৰিল ১৯৬৮ ত টেনচীত মাৰ্টিন লুথাৰ কিং আততায়ীৰ হাতত মৃত্যুবৰণ কৰে। আমেৰিকা যুক্তৰাষ্ট্ৰত এই দিনটোতে মাৰ্টিন লুথাৰ কিং দিৱস পালন কৰি তেখেতলৈ সন্মান জনোৱা হয়।

চমু জীৱনী

শিক্ষা আৰু জীৱনৰ আগচোৱা

১৫ জানুৱাৰী ১৯২৯ত আটলাণ্টা চহৰত মাৰ্টিন লুথাৰ কিং অনুজৰ জন্ম হয়। পিতৃ মাৰ্টিন লুথাৰ কিং অগ্ৰজ আৰু মাতৃ এলবাৰ্টা ৱিলিয়ামচ কিং।

সৰুকালত কিং নানান খ্ৰীষ্টিয় বিশ্বাসৰ ওপৰত সন্দেহী আছিল। কিন্তু পাচলৈ তেওঁৰ ভাৱ হয় যে বাইবেল বহুতো গভীৰ সত্যৰ ভঁৰাল আৰু ছেমিনাৰীত যোগদান কৰে।

আটলাণ্টাত ডাঙৰ-দীঘল হোৱা কিঙে বুকাৰ টি ৱাচিংটন হাইস্কুলত শিক্ষা লাভ কৰে। ১৫ বচৰ বয়সতে তেওঁ মুৰহাউচ মহাবিদ্যালয়ত নামভৰ্তি কৰে আৰু ১৯৪৮ চনত সমাজ তত্ত্বৰ স্নাতক উপাধি লাভ কৰে। ইয়াৰ পাচত তেওঁ ক্ৰ্'জাৰ থিয়'ল'জিকেল চেমিনাৰী পেনচিলভেনিয়াৰ পৰা ঈশ্বৰত্বৰ স্নাতক উপাধি লাভ কৰে।

১৯৫৩ চনৰ ১৮ জুনত কিং আলাবামাত ক'ৰেট্টা স্কটৰ সৈতে বিৱাহ পাশত আবদ্ধ হয়। তেওঁলোকৰ চাৰিটি সন্তানৰ জন্ম হয় ক্ৰমে য়'লাণ্ডা কিং, মাৰ্টিন লুথাৰ কিং ৩য়, ডেস্কটাৰ স্কট কিং, বাৰ্নিচ কিং।

১৯৫৪ চনত তেওঁ দেক্সতাৰ পথৰ ব্যাপ্তিষ্ট গিৰ্জা, মণ্টগোমাৰীৰ পাষ্ট’ৰ নিযুক্ত হয়। কিঙে ব’ষ্ট’ন বিশ্ববিদ্যালয়ত প্ৰণালীবদ্ধ ঈশ্বৰতত্ত্বৰ ডক্টৰেটৰ বাবে অধ্যয়ন কৰে আৰু ১৯৫৫ চনত দৰ্শনৰ ডক্টৰেট লাভ কৰে।

তথ্য সংগ্ৰহ

বাহ্যিক সংযোগ

The King
"Martin Luther King Jr. Collection", Morehouse College, RWWL
The Martin Luther King, Jr. Papers Project

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:শান্তিৰ ন'বেল বঁটা বিজয়ী
ভূটানী সাহিত্য

]]
ভূটানী সাহিত্য হ'ল ভূটানত প্ৰচলিত জোংখা, নেপালী আদি বিভিন্ন ভাষাত লিখা সাহিত্য। আধুনিক ভূটানী সাহিত্য চৰ্চা ১৯৫০ চনৰ পৰা আৰম্ভ হয়। আগতে ভূটানী সাহিত্য ধৰ্মীয় শিক্ষাক কেন্দ্ৰ কৰি আছিল। আধুনিক ভূটানী সাহিত্য লোককথাৰ ওপৰত অধিক কেন্দ্ৰিত।

বিকাশ

ভূটানৰ সাহিত্য ১৯৫০ চনৰ পৰাই আৰম্ভ হয়। ই চহকী আৰু লোককথাৰে ভৰপূৰ যদিও পঠন সংস্কৃতিৰ অভাৱত সমসাময়িক অন্যান্য সাহিত্যৰ তুলনাত ই অতি লেহেমীয়া গতিত বৃদ্ধি পাইছে। নতুন সাহিত্যিকসকলে চুটিগল্প আৰু কবিতা লিখাত অধিক গুৰুত্ব দিয়া পৰিলক্ষিত হয়। পৰম্পৰাগত ভূটানী সাহিত্যত বৌদ্ধ ধৰ্মৰ শিক্ষা আৰু পদ্য অধিক আছিল, তদুপৰি জে খেনপোছ আৰু ড্ৰুক ডেছিছৰ জীৱনী লিখাৰ এক চহকী পৰম্পৰা আছিল।

ভাষা সমূহ

ভূটানত আঠাইশটা ভিন্ন ভাষা কোৱা হয়; আৰু সেইবোৰৰ ভিতৰত কেৱল জোংখাৰ থলুৱা সাহিত্য পৰম্পৰা আছে। আন আন সাহিত্যিক ভাষা নেপালী আৰু লেপচা ভূটানৰ নিজা সাহিত্যত স্থান পোৱা নাই। ভূটানৰ পশ্চিম অংশৰ প্ৰধান ভাষা হৈছে জোংখা, পূব অংশত ছাংলা আৰু দক্ষিণ অংশত নেপালী। ইয়াৰ উপৰিও আন আন কেইবাটাও গুৰুত্বপূৰ্ণ আঞ্চলিক ভাষাও আছে।

জোংখা হ'ল ১৯৬০ চনৰ আৰম্ভণিলৈকে ভূটানৰ শিক্ষাৰ ভাষা হিচাপে পৰিগণিত হোৱা চ’কে (ক্লাছিকেল তিব্বতী) ভাষাৰ বংশধৰ।

নেপালী সাহিত্য

১৯৬২ চনত ভূটানে ভাৰতৰ কালিমপঙৰ মাদি ছপাশালৰ পৰা কুয়েনচেল (প্ৰথম ৰাষ্ট্ৰীয় কাকত) প্ৰকাশ কৰিবলৈ আৰম্ভ কৰে আৰু ভূটানৰ নেপালী সাহিত্যই ইয়াৰ ক্ষেত্ৰখন বহল কৰাৰ সুযোগ পায়। সেই সময়ত মূলতঃ কালিম্পং আৰু দাৰ্জিলিঙৰ লেখকসকলে লিখা নেপালী প্ৰবন্ধ কুয়েনচেল কাকতত প্ৰকাশ পাইছিল। ইয়াৰ ফলত নেপালী ভাষী দক্ষিণ ভূটানীসকলৰ নেপালী সাহিত্যৰ প্ৰতি আগ্ৰহ জন্মে।

তথ্যসূত্ৰ

শ্ৰেণী:সাহিত্য
শ্ৰেণী:ভূটান
উত্তৰ মহাসাগৰ

উত্তৰ মহাসাগৰ বা সুমেৰু মহাসাগৰ (, আৰ্কটিক অচিন) হৈছে উত্তৰ গোলাৰ্ধৰ সুমেৰু অঞ্চলত অৱস্থিত এক মহাসাগৰ। এই মহাসাগৰ পৃথিৱীৰ মূল পাঁচখন মহাসাগৰৰ ভিতৰত আটাইতকৈ সৰু আৰু অগভীৰ মহাসাগৰ (smallest and shallowest)।আন্তৰ্জাতিক হাইড্ৰ’গ্ৰাফিক সংগঠনে (International Hydrographic Organization, IHO) ইয়াক মহাসাগৰ বুলি স্বীকৃতি দিছে যদিও কোনো কোনো সাগৰ বিশেষজ্ঞই (oceanographers) ইয়াক উত্তৰ-ভূমধ্য সাগৰ (Arctic Mediterranean Sea) বা সৰলভাৱে উত্তৰ সাগৰ (Arctic Sea) বুলি আখ্যা দিয়ে আৰু আটলাণ্টিক মহাসাগৰৰ এটা অংশ বুলিহে গণ্য কৰে।

উত্তৰ মহাসাগৰৰ প্ৰায় সমগ্ৰ অংশ ইউৰেছিয়া আৰু উত্তৰ আমেৰিকা মহাদেশ দ্বাৰা পৰিবেষ্টিত। বছৰৰৰ অধিকাংশ সময় এই মহাসাগৰৰ অংশবিশেষ সামুদ্ৰিক বৰফে ঢাকা খাই থাকে। এই বৰফৰ আৱৰণ গলা আৰু পুনৰ গোট মৰাৰ ওপৰত নিৰ্ভৰ কৰি উত্তৰ মহাসাগৰৰ পৃষ্ঠীয় উষ্ণতা (surface temperature) আৰু লুণীয়া গুণ (লৱণত্ব) (salinity) ৰ ঋতু অনুযায়ী তাৰতম্য ঘটে। অৱশ্যে ইয়াৰ গড় লৱণত্বৰ পৰিমাণ পাঁচোখন মহাসাগৰৰ ভিতৰত আটাইতকৈ কম। নদী আৰু জুৰিবোৰৰ পৰা নিৰ্মল পানীৰ অধিক সোঁত আৰু কাষৰীয়া সাগৰীয় পানীৰ সৈতে সীমিত সংযোগেই ইয়াৰ মূল কাৰণ বুলি ধাৰণা কৰা হয়। আমেৰিকাৰ নেশ্যনেল স্ন' এণ্ড আইচ ডে'টা চেণ্টাৰে (National Snow and Ice Data Centre, NSIDC) ছেটেলাইটৰ তথ্যৰ সহায়ত এই মহাসাগৰৰ বৰফাৱৰণ বা বৰফ গলাৰ হাৰৰ তুলনা বিগত বৰ্ষসমূহৰ সমান্তৰাল ভাবে নিয়মীয়াকৈ বিশ্লেষণ কৰি খাকে।
]]; of note, the region's southerly on this map is depicted by a red isotherm, with all territory to the north having an average temperature of less than in July.

তথ্যসূত্ৰ

বহিঃসংযোগ

The Hidden Ocean Arctic 2005 Daily logs, photos and video from exploration mission.
Oceanography Image of the Day, from the Woods Hole Oceanographic Institution
Arctic Council
The Northern Forum
Arctic Environmental Atlas Interactive map
NOAA Arctic Theme Page

Daily Arctic Ocean Rawinsonde Data from Soviet Drifting Ice Stations (1954–1990) at NSIDC
Arctic time series: The Unaami Data collection
NOAA North Pole Web Cam Images from Web Cams deployed in spring on an ice floe
NOAA Near-realtime North Pole Weather Data Data from instruments deployed on an ice floe
Search for Arctic Life Heats Up by Stephen Leahy
International Polar Foundation
National Snow and Ice Data – Daily report of Arctic ice cover based on satellite data
Marine Biodiversity Wiki

শ্ৰেণী:মহাসাগৰ
সংগীতানুষ্ঠান

সংগীতানুষ্ঠান হৈছে দৰ্শকৰ সন্মুখত সংগীতৰ পোনপটীয়া পৰিৱেশন।পৰিৱেশন কোনো এজন সংগীতজ্ঞ বা সংগীতৰ দল যেনে-অৰ্কেষ্ট্ৰা বা বেণ্ডৰ দ্বাৰা পৰিবেশন কৰা হ'ব পাৰে। ব্যক্তিগত ঘৰ আৰু সৰু-সৰু নৈশক্লাব, নিবেদিত কনচাৰ্ট হল, এম্ফিথিয়েটাৰ আৰু উদ্যানৰ পৰা আৰম্ভ কৰি বৃহৎ বহুমুখী অট্টালিকা, যেনে-এৰিনা আৰু ষ্টেডিয়ামলৈকে সংগীতানুষ্ঠান অনুষ্ঠিত হয়। বৃহৎ স্থানত অনুষ্ঠিত হোৱা অভ্যন্তৰীণ সংগীতানুষ্ঠানক কেতিয়াবা এৰিনা কনচাৰ্ট বা এম্ফিথিয়েটাৰ কনচাৰ্ট বুলিও কোৱা হয়। সংগীতানুষ্ঠানৰ বাবে অনানুষ্ঠানিক নামসমূহৰ ভিতৰত শ্ব’ আৰু গিগ আদি অন্তৰ্ভুক্ত।

তথ্যসূত্ৰ

শ্ৰেণী:সংগীত
পাষ্টানা দূৰানী

পাষ্টনা দূৰানী (; জন্ম-১৯৯৭) এগৰাকী আফগান নাৰীবাদী, কৰ্মী আৰু শিক্ষাবিদ। তেওঁ LEARN Afghanistan ৰ প্ৰতিষ্ঠাপক। বিশেষকৈ ছোৱালীৰ শিক্ষা আৰু মহিলাৰ অধিকাৰৰ ওপৰত গুৰুত্ব আৰোপ কৰি আফগান শিশু আৰু মহিলাসকলক শিক্ষা প্ৰদানৰ বাবে উৎসৰ্গিত ই আছিল দেশৰ প্ৰথমটো ডিজিটেল স্কুল নেটৱৰ্ক। পাকিস্তানৰ কুৱেটাৰ কাষৰ শৰণাৰ্থী শিৱিত এটাত দূৰাণীৰ জন্ম হৈছিল৷ শৰণাৰ্থী হিচাপে ডাঙৰ-দীঘল হোৱা দুৰাণীৰ পৰিয়ালে শিক্ষাক গভীৰভাৱে মূল্য দিছিল৷ তেওঁলোকে এই মূলমন্ত্ৰ গ্ৰহণ কৰিছিল: “আপুনি ভোকত থাকিব পাৰে, কিন্তু এদিন নিশিকাকৈ এটা দিনো অতিবাহিত কৰিব নোৱাৰে।”

২০০১ চনত তেওঁৰ পিতৃ এজন জনজাতীয় নেতাই শৰণাৰ্থী শিবিৰত এখন ছোৱালীৰ বিদ্যালয় স্থাপন কৰে, য’ত তেওঁৰ মাক আৰু খুড়ীয়েকে পঢ়ুৱাইছিল। এই পদক্ষেপে সাংস্কৃতিক আৰু যোগাযোগৰ বাধাৰ মাজতো স্থানীয় ছোৱালীক শিক্ষা প্ৰদান কৰিছিল, যাৰ ফলত দুৰাণীক শিক্ষাৰ প্ৰতি আজীৱন দায়বদ্ধতা জগাই তুলিছিল।

চমু জীৱনী

২০১৮ চনত দূৰানীয়ে LEARN Afghanistan নামৰ এটা বেচৰকাৰী সংস্থা প্ৰতিষ্ঠা কৰে যিয়ে ডিজিটেল প্লেটফৰ্মৰ জৰিয়তে আফগান শিশু আৰু মহিলাসকলক শিক্ষা প্ৰদান কৰে।

সংস্থাটোৱে ছোৱালীৰ স্বাস্থ্যকো অগ্ৰাধিকাৰ দিয়ে, ৭০০ গৰাকী ছোৱালীক ঋতুস্ৰাৱৰ পৰিষ্কাৰ-পৰিচ্ছন্নতা ব্যৱস্থাপনাৰ প্ৰশিক্ষণ দিয়ে।

২০২১ চনৰ আগষ্ট মাহত কাবুলৰ পতনৰ পিছত দূৰানীয়ে আত্মগোপন কৰে। ২০২৪ চনৰ ভিতৰত এই নেটৱৰ্ক ছটা প্ৰদেশ অন্তৰ্ভুক্ত কৰি সম্প্ৰসাৰিত হয়৷ কান্দাহাৰ, হেলমাণ্ড, দৈকুণ্ডি, সমংগন, হেৰাট, আৰু বামিয়ানত ভূগৰ্ভস্থ বিদ্যালয়সমূহে সামূহিকভাৱে ৬৫০+ ছাত্ৰ-ছাত্ৰীক গোপন অভিযানৰ অধীনত শিক্ষা প্ৰদান কৰে।

তালিবানে অধিগ্ৰহণৰ সময়ত দূৰানীয়ে আফগানিস্তানৰ আমেৰিকান বিশ্ববিদ্যালয়ত ৰাজনীতি বিজ্ঞান অধ্যয়ন কৰি আছিল। ২০২১ চনৰ নৱেম্বৰ মাহত তেওঁ ৱেলেছলি কলেজৰ ভিজিটিং ফেলো হয়, য'ত তেওঁ মানৱীয় সাহায্যৰ বিতৰণ কেনেকৈ উন্নত কৰিব পাৰি আৰু আৰ্থিক দুৰ্নীতি কেনেকৈ হ্ৰাস কৰিব পাৰি তাৰ ওপৰত গুৰুত্ব আৰোপ কৰে।২০২৩ চনত তেওঁৰ ভূমিকা আন্তৰ্জাতিক স্কোলাৰ ইন ৰেচিডেন্সলৈ পৰিৱৰ্তিত হয়৷ তেওঁ শিক্ষা আৰু মাতৃ স্বাস্থ্যৰ পদক্ষেপৰ জৰিয়তে আফগান মহিলা আৰু ছোৱালীক সহায় কৰাৰ কাম অব্যাহত ৰাখে।

তথ্যসূত্ৰ

শ্ৰেণী:আফগান মহিলা সমাজকৰ্মী
শ্ৰেণী:সমাজকৰ্মী
ইণ্ডোনেচীয় ৱিকিপিডিয়া

ইণ্ডোনেচীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ ইণ্ডোনেচীয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে।

পৰিসংখ্যা

চনৰ ইণ্ডোনেচীয় ৱিকিপিডিয়া'ৰ প্ৰবন্ধ, সম্পাদক, প্ৰশাসক আৰু ফাইল আছে। মোট সম্পাদনা সংখ্যা ।

বাহ্যিক সংযোগ

ইণ্ডোনেচীয় ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
ছেন্দ্ৰা দেৱী

মনিকা নিকোল ছেন্দ্ৰা দেৱী গুণৱান বাসৰী (জন্ম: ৮ আগষ্ট, ১৯৮২), যি ছেন্দ্ৰা দেৱী (ইংৰাজী: Sandra Dewi) নামেৰে অধিক পৰিচিত, এগৰাকী ইণ্ডোনেছিয়ান অভিনেত্ৰী, ব্যৱসায়ী আৰু কেইবাটাও ইণ্ডোনেছিয়ান তথা দক্ষিণ-পূব এছীয় ব্ৰেণ্ডৰ ব্ৰেণ্ড এম্বেচেডৰ।

জীৱনী

ছেন্দ্ৰা দেৱীৰ জন্ম ১৯৮৩ চনৰ ৮ আগষ্টত পাংকাল পিনাং, বাংকা বেলিটুঙত হৈছিল। তেওঁ এনড্ৰিয়াছ গুণৱান বাসৰী আৰু চাটাৰিনা এৰলিয়ানিৰ তিনিটা সন্তানৰ ভিতৰত জ্যেষ্ঠ। তেওঁ চীনা ইণ্ডোনেছিয়ান, জাপানীজ আৰু পালেমবাং বংশোদ্ভৱ। পাংকাল পিনাঙত ডাঙৰ-দীঘল হোৱাৰ লগতে কেথলিক স্কুলত পঢ়া-শুনা কৰি তেওঁ ২০০১ চনত পৰিয়ালৰ সৈতে জাকাৰ্টালৈ গুচি আহে আৰু লণ্ডন স্কুল অৱ পাব্লিক ৰিলেশ্যনছত নামভৰ্তি কৰে। ইয়াৰ অলপ পাছতে তেওঁ মিছ এনচাণ্টুৰ সৌন্দৰ্য প্ৰতিযোগিতাত জয়ী হয় আৰু ২০০২ চনত পশ্চিম জাকাৰ্টাৰ পৰ্যটন দূত হিচাপে নিৰ্বাচিত হয়। পিছলৈ তেওঁ ২০০৬ চনত কচমোপলিটান ইণ্ডোনেছিয়াই আয়োজন কৰা ফান ফিয়েৰলেছ ফিমেল প্ৰতিযোগিতাতো অংশগ্ৰহণ কৰি দ্বিতীয় স্থান লাভ কৰে।

২০০৭ চনৰ কমেডী ছবি কুইকি এক্সপ্ৰেছত এটা চৰিত্ৰত অভিনয় কৰি ছেন্দ্ৰা দেৱীয়ে বিশেষ চৰ্চা লাভ কৰে, যাৰ বাবে তেওঁ ২০০৮ চনৰ শ্ৰেষ্ঠ নৱাগতৰ ইণ্ডোনেছিয়ান মুভি এৱাৰ্ড লাভ কৰে। পিছৰ বছৰত তেওঁ দেৱী ছেন্দ্ৰা আৰু লুনা মায়াৰ সৈতে "প্লে" নামৰ গীতটোত সহযোগিতা কৰে, যিটো ইউইএফএ ইউৰো ২০০৮ ৰ বাবে মুক্তি দিয়া হৈছিল। তেওঁ টাৰজান কে ক'টা নামৰ ছবিখনতো অভিনয় কৰিছিল, য'ত তেওঁ চিনেমাখনৰ কেইবাটাও সংগীতত কণ্ঠদান কৰিছিল।

ছেন্দ্ৰা দেৱীয়ে ইয়াৰ পিছৰপৰাই ইণ্ডোনেছিয়ান ছোপ অপেৰা আৰু মিউজিক ভিডিঅ'ত অভিনয় কৰি আহিছে, যিবোৰৰ ভিতৰত আছিল মূলান জামিলাৰ ২০০৮ চনৰ হিট ছিংগল "ৱাণ্ডাৰ ওমেন।" তেওঁ ক্লিয়াৰ, পণ্ডছ, নোকিয়া, অ'ক্স এয়াৰ কণ্ডিচনাৰ, টয়োটা, য়ং মা আৰু শ্বাৰ্পৰ বিজ্ঞাপনত অভিনয় কৰিছে। ২০০৯ চনত ইয়াহু! ইণ্ডোনেছিয়াৰদ্বাৰা তেওঁক "আটাইতকৈ বেছি সন্ধান কৰা শিল্পী" (most searched artist) হিচাপে ঘোষণা কৰা হৈছিল।

ছেন্দ্ৰা দেৱী ইণ্ডোনেছিয়াৰ অন্যতম বৃহৎ সম্পত্তি প্ৰতিষ্ঠান পিটি পেৰামাাউণ্ট লেণ্ডৰ কৰ্পোৰেট কমিউনিকেচন ডাইৰেক্টৰ। ২০১৮ চনত তেওঁ চেলিব্ৰিটি হেয়াৰষ্টাইল ৱেবছাইট ছুপাৰ-হেয়াৰ ডট নেটত 'ছুপাৰ-হেয়াৰ ৱৰ্ল্ড কাপ ভি'ত ইণ্ডোনেছিয়াক প্ৰতিনিধিত্ব কৰি অনলাইন ভোটিঙৰ জৰিয়তে চেম্পিয়নশ্বিপ জয় কৰিছিল।

তেওঁ নিজকে এগৰাকী নিষ্ঠাৱান কেথলিক হিচাপে বৰ্ণনা কৰিছে।

তথ্যসূত্ৰ

বাহ্যিক সংযোগ

শ্ৰেণী:ইণ্ডোনেছিয়ান অভিনেত্ৰী
উষা চৌধুৰী

উষা প্ৰকাশ চৌধুৰী (; জন্ম: ১৯৪২) এগৰাকী ভাৰতীয় জাতীয় কংগ্ৰেছৰ ৰাজনীতিবিদ৷তেওঁ দুবাৰকৈ আমৰাৱতীৰ সাংসদ হৈছিল। তেওঁ লিখা প্ৰায় শতাধিক কবিতা প্ৰকাশ পাইছে।

প্ৰাথমিক জীৱন

১৯৪২ চনৰ ২২ ফেব্ৰুৱাৰীত অমৰাৱতীত জন্মগ্ৰহণ কৰা উষাই স্কুলীয়া শিক্ষা সমাপ্ত কৰি শ্ৰী শিৱাজী শিক্ষা মহাবিদ্যালয়ত পঢ়িছিল। তেওঁ কলা আৰু শিক্ষাত স্নাতকোত্তৰ ডিগ্ৰী লাভ কৰিছে।

কেৰিয়াৰ

১৯৭৫ চনত আমৰাৱতী জিলা মেনিলা সমবায় বেংকৰ অধ্যক্ষ হিচাপে কাৰ্যনিৰ্বাহ কৰা চৌধুৰীয়ে ১৯৮০ চনত ভাৰতীয় জাতীয় কংগ্ৰেছৰ প্ৰাৰ্থী হিচাপে অমৰাৱতী পৰা ভাৰতীয় সাধাৰণ নিৰ্বাচনত জয়লাভ কৰে। লোকসভাত প্ৰথম কাৰ্যকালত তেওঁ চৰকাৰী নিশ্চয়তা সমিতি (১৯৮০–৮২) আৰু অনুমান সমিতি (১৯৮২–৮৪)ত কাৰ্যনিৰ্বাহ কৰিছিল। চৌধুৰী এগৰাকী কবিও৷ তেওঁৰ প্ৰায় শতাধিক কবিতা বিভিন্ন সাময়িকীত প্ৰকাশ পাইছে।

ব্যক্তিগত জীৱন

১৯৫৯ চনৰ জানুৱাৰী মাহত তেওঁ শ্ৰী প্ৰকাশ চৌধুৰীক বিয়া কৰায়৷ তেওঁলোকৰ চাৰিটা সন্তান জন্ম হয়।

তথ্যসংগ্ৰহ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাং
শ্ৰেণী:লোকসভাৰ সাংসদ
খোৱাই নদী

খুৱাই নদী হৈছে ভাৰতবৰ্ষৰ ত্ৰিপুৰা ৰাজ্য আৰু বাংলাদেশৰ এখন নদী। আথাৰামুৰা পৰ্বতৰ উত্তৰ অংশত এই নদীখনৰ উৎপত্তি হৈছে। এই নদীখন পশ্চিম আৰু উত্তৰলৈ বৈ গৈ বাংলাদেশৰ ছিলেট জিলাত প্ৰৱেশ কৰিছে। তাৰ পিছত পূব দিশে বৈ গৈ মেঘনা নদীৰ লগত মিলি গৈছে।

তথ্য সংগ্ৰহ

শ্ৰেণী:ভাৰতৰ নদী
শ্ৰেণী:বাংলাদেশৰ নদী
ৰাধিয়া ইহছান

ৰাধিয়া ইহছান (, ১৯৩৩-২০২০), য়েমেনৰ এগৰাকী মহিলা অধিকাৰ কৰ্মী, ৰাজনীতিবিদ (য়েমেনী সমাজবাদী পাৰ্টি) আৰু লেখিকা আছিল।

ছিৰিয়াত কলেজলৈ গৈ তেওঁ বাগদাদত আইন অধ্যয়ন কৰিছিল, আৰু পাকিস্তানৰ পঞ্জাব বিশ্ববিদ্যালয়ত ইছলামিক অধ্যয়ন কৰিছিল। শিক্ষা সমাপ্ত কৰি আদনলৈ উভতি আহি ইহছানে আল্লাহ হোটেলৰ পৰিচালক হিচাপে, আল-বাথ প্ৰিণ্টিং প্ৰেছৰ পৰিচালক হিচাপে, আদেন বিশ্ববিদ্যালয়ত আৰবী ভাষা আৰু ইছলামিক আইন বিভাগৰ অধ্যাপিকা হিচাপে নিযুক্তি লাভ কৰে।

ব্ৰিটিছ ঔপনিবেশিকৰণৰ বিৰুদ্ধে মুক্তি আন্দোলনত অৰিহণা যোগাইছিল, আৰু ব্ৰিটিছে দুবাৰকৈ গ্ৰেপ্তাৰ কৰি কাৰাগাৰত ভৰাইছিল, কিন্তু অনশনৰ পিছত মুকলি কৰি দিছিল।

১৯৫০ চনত য়েমেনত নতুন মহিলা আন্দোলনৰ ইহছান এগৰাকী আগশাৰীৰ পথ প্ৰদৰ্শক হৈ পৰে। ১৯৫৬ চনত আদেনি মহিলা ক্লাবে ৰাধিয়া ইহছানৰ উদ্যোগত উন্মোচনৰ পক্ষত জড়িত হয়। বেছিভাগ মহিলাই এতিয়াও লিংগ পৃথকীকৰণত নিৰ্জনভাৱে বাস কৰিছিল আৰু ৰাজহুৱাভাৱে উন্মোচন কৰি উপস্থিত হ’ব পৰা নাছিল। যেতিয়া আডেনত ইজিপ্তৰ জনপ্ৰিয় গায়ক ফৰিদ আল-আট্ৰাছৰ কনচাৰ্টত মহিলাসকলক অংশগ্ৰহণ কৰিবলৈ বাধা দিয়া হৈছিল, তেতিয়া ৰাধিয়া ইহছানৰ উদ্যোগত ক্লাবে এডেনত বোৰ্খাৰ বিৰুদ্ধে - আৰু এইদৰে লিংগ পৃথকীকৰণৰ বিৰুদ্ধে - বিক্ষোভৰ ব্যৱস্থা কৰিছিল। ছয়গৰাকী উন্মুক্ত মহিলাৰ পিছত গাড়ীৰে প্ৰায় ত্ৰিশগৰাকী অনাৱৰণ কৰা মহিলাই আডেনৰ ৰাজপথেৰে বাতৰি কাকত আল-আয়্যাম আৰু ফাতাত আল-জাজিৰাৰ কাৰ্যালয়লৈ শোভাযাত্ৰাত অংশগ্ৰহণ কৰে, যদিহে তেওঁলোকে ৰাজহুৱা সমাজত মহিলাসকলৰ অংশগ্ৰহণৰ বিৰুদ্ধে ওৰণিখনক বাধা হিচাপে গৰিহণা দি এটা প্ৰেছ বিবৃতি প্ৰকাশ কৰে।.

তথ্যসূত্ৰ

শ্ৰেণী:য়েমেনৰ মহিলা সমাজকৰ্মী
শ্ৰেণী:য়েমেনৰ ব্যক্তি
শ্ৰেণী:সমাজকৰ্মী